CELEX: 32006R1992
Language: fi
Date: 2006-12-18 00:00:00
Title: Euroopan parlamentin ja neuvoston asetus (EY) N:o 1992/2006, annettu 18 päivänä joulukuuta 2006 , sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 muuttamisesta ETA:n kannalta merkityksellinen teksti

30.12.2006   
            
            
               FI
            
            
               Euroopan unionin virallinen lehti
            
            
               L 392/1
            
         
      EUROOPAN PARLAMENTIN JA NEUVOSTON ASETUS (EY) N:o 1992/2006,
   annettu 18 päivänä joulukuuta 2006,
   sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 muuttamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 42 ja 308 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:
   
               (1)
            
            
               Tiettyjen jäsenvaltioiden lainsäädäntöön tehtyjen muutosten ottamiseksi huomioon on tiettyjä asetuksen (ETY) N:o 1408/71 liitteitä muutettava.
            
         
               (2)
            
            
               Sen vuoksi asetus (ETY) N:o 1408/71 olisi muutettava vastaavasti.
            
         
               (3)
            
            
               Jotta huolehdittaisiin siitä, että 1 päivästä tammikuuta 2006 voimaan tullut Alankomaiden hoitovakuutusjärjestelmän perinpohjainen uudistus olisi otettu asianmukaisesti huomioon yhteisön yhdenmukaistamissäännöksissä jo voimaantulopäivästään, ja siten varmistettaisiin sairausetuuksien yhdenmukaistamista koskeva oikeusvarmuus, on tarpeen säätää, että asetuksen (ETY) N:o 1408/71 liitteisiin I ja VI tehtäviä muutoksia, jotka liittyvät Alankomaiden hoitovakuutusjärjestelmän uudistukseen, sovelletaan takautuvasti 1 päivästä tammikuuta 2006.
            
         
               (4)
            
            
               Perustamissopimuksessa ei ole sen 308 artiklassa määrätyn toimivallan lisäksi muita määräyksiä muiden henkilöiden kuin palkattujen työntekijöiden sosiaaliturvaan liittyvien asianmukaisten toimenpiteiden toteuttamiseksi tarvittavista valtuuksista,
            
         OVAT ANTANEET TÄMÄN ASETUKSEN:
   1 artikla
   Muutetaan asetuksen (ETY) N:o 1408/71 liitteet I, II, II a, III, IV ja VI tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Alankomaita koskevia liitteen 1 kohdan b alakohtaa ja 6 kohdan b alakohtaa sovelletaan 1 päivästä tammikuuta 2006, lukuun ottamatta asetuksen (ETY) N:o 1408/71 liitteessä VI olevan jakson ”Q. ALANKOMAAT” 1 kohdan f alakohdan kuudetta luetelmakohtaa, sellaisena kuin se on lisättynä tämän asetuksen liitteessä olevan 6 kohdan b alakohdalla, jota sovelletaan tämän artiklan ensimmäisessä kohdassa säädetystä päivästä lukien.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa, 18 päivänä joulukuuta 2006.
      
         
            Euroopan parlamentin puolesta
         
         
            Puhemies
         
         J. BORRELL FONTELLES
         
      
      
         
            Neuvoston puolesta
         
         
            Puheenjohtaja
         
         J.-E. ENESTAM
         
      
   
   
      (1)  Lausunto annettu 13. joulukuuta 2006 (ei vielä julkaistu virallisessa lehdessä).
   
      (2)  Euroopan parlamentin lausunto, annettu 14. marraskuuta 2006 (ei vielä julkaistu virallisessa lehdessä) ja neuvoston päätös, tehty 18. joulukuuta 2006.
   
      LIITE
      Muutetaan asetuksen (ETY) N:o 1408/71 liitteet seuraavasti:
      
                  1.
               
               
                  Muutetaan liite I seuraavasti:
                  
                              a)
                           
                           
                              Korvataan I osassa jakso ”X. RUOTSI” seuraavasti:
                              ”X. RUOTSI
                              Ansiotoimintaa harjoittavia henkilöitä, jotka maksavat omat maksunsa näistä ansioista sosiaalivakuutusmaksulain (2000:980) 3 luvun 3 kohdan mukaisesti, pidetään itsenäisinä ammatinharjoittajina.”
                           
                        
                              b)
                           
                           
                              Korvataan II osassa jakso ”Q. ALANKOMAAT” seuraavasti:
                              ”Q. ALANKOMAAT
                              Tämän asetuksen III osaston 1 ja 4 luvussa tarkoitettuja etuuksia koskevaa oikeutta määritettäessä tarkoitetaan ilmaisulla ’perheenjäsen’ puolisoa, rekisteröityä kumppania tai alle 18-vuotiasta lasta.”
                           
                        
            
                  2.
               
               
                  Korvataan liitteessä II olevassa III osassa jakso ”R. ITÄVALTA” seuraavasti:
                  ”R. ITÄVALTA
                  Ei mitään.”
               
            
                  3.
               
               
                  Muutetaan liite II a seuraavasti:
                  
                              a)
                           
                           
                              Korvataan jakso ”M. LIETTUA” seuraavasti:
                              ”M. LIETTUA
                              
                                          a)
                                       
                                       
                                          Sosiaaliavustuseläke (vuonna 2005 annettu laki valtion sosiaalietuuksista, 5 artikla).
                                       
                                    
                                          b)
                                       
                                       
                                          Erityisavustus (vuonna 2005 annettu laki valtion sosiaalietuuksista, 15 artikla).
                                       
                                    
                                          c)
                                       
                                       
                                          Erityinen liikuntarajoitteisten vammaisten kuljetuskorvaus (vuonna 2000 annettu laki kuljetuskorvauksista, 7 artikla).”
                                       
                                    
                        
                              b)
                           
                           
                              Jaksossa ”V. SLOVAKIA” muutetaan nykyinen teksti a alakohdaksi ja lisätään alakohta seuraavasti:
                              
                                          ”b)
                                       
                                       
                                          Ennen 1 päivää tammikuuta 2004 myönnetty sosiaalieläke.”
                                       
                                    
                        
            
                  4.
               
               
                  Poistetaan liitteessä III olevan A osan 187 kohta.
               
            
                  5.
               
               
                  Muutetaan liite IV seuraavasti:
                  
                              a)
                           
                           
                              Korvataan A osassa jakso ”V. SLOVAKIA” seuraavasti:
                              ”V. SLOVAKIA
                              Työkyvyttömyyseläke henkilölle, joka on vammautunut ollessaan vielä huollettava lapsi ja jonka kohdalla vakuutuskausivaatimuksen katsotaan kaikissa tapauksissa täyttyneen (sosiaalivakuutuksesta annettu laki nro 461/2003 muutoksineen, 70 § :n 2 momentti, 72 § :n 3 momentti sekä 73 § :n 3 ja 4 momentti).”
                           
                        
                              b)
                           
                           
                              Korvataan B osassa jakso ”G. ESPANJA” seuraavasti:
                              ”G. ESPANJA
                              Sellaisten merenkulun alalla työskentelevien itsenäisten ammatinharjoittajien eläkeiän alentamisjärjestelmä, jotka harjoittavat 30 päivänä joulukuuta 2004 annetussa kuninkaallisessa asetuksessa nro 2390/2004 tarkoitettua toimintaa.”
                           
                        
                              c)
                           
                           
                              Muutetaan C osa seuraavasti:
                              
                                          i)
                                       
                                       
                                          Korvataan jakso ”V. SLOVAKIA” seuraavasti:
                                          ”V. SLOVAKIA
                                          Perhe-eläke (lesken- ja orvoneläke), jonka määrä perustuu edunjättäjälle aiemmin maksettuun vanhuus-, varhais- tai työkyvyttömyyseläkkeeseen.”
                                       
                                    
                                          ii)
                                       
                                       
                                          Korvataan jakso ”X. RUOTSI” seuraavasti:
                                          ”X. RUOTSI
                                          Ansiosidonnaiset vanhuuseläkkeet (laki 1998:674) ja vanhuuseläkkeenä maksettavat takuueläkkeet (laki 1998:702).”
                                       
                                    
                        
                              d)
                           
                           
                              Muutetaan D osa seuraavasti:
                              
                                          i)
                                       
                                       
                                          Korvataan 1 kohdan i alakohta seuraavasti:
                                          
                                                      ”i)
                                                   
                                                   
                                                      Ruotsin takuueläke ja takuukorvaus, joilla on korvattu ennen 1 päivää tammikuuta 1993 sovelletun kansaneläkelainsäädännön mukainen Ruotsin täysi kansaneläke, kyseisestä ajankohdasta sovellettavaa lainsäädäntöä koskevien siirtymäsäännösten mukaisesti myönnettävä täysi kansaneläke sekä Ruotsin ansiosidonnainen sairauskorvaus ja aktivointikorvaus.”
                                                   
                                                
                                    
                                          ii)
                                       
                                       
                                          Korvataan 2 kohdan i alakohta seuraavasti:
                                          
                                                      ”i)
                                                   
                                                   
                                                      Takuukorvauksena maksettava sairauskorvaus ja aktivointikorvaus (laki 1962:381 muutettuna lailla 2001:489), hyväksyttävien vakuutuskausien perusteella laskettu perhe-eläke (lait 2000:461 ja 2000:462) sekä Ruotsin takuueläkkeenä maksettava vanhuuseläke, joka on laskettu aiemmin huomioon otettujen kausien perusteella (laki 1998:702).”
                                                   
                                                
                                    
                                          iii)
                                       
                                       
                                          Muutetaan 3 kohta seuraavasti:
                                          
                                                      —
                                                   
                                                   
                                                      Korvataan 3 kohdan a alakohta seuraavasti:
                                                      
                                                                  ”a)
                                                               
                                                               
                                                                  sosiaaliturvasta 18 päivänä elokuuta 2003 tehty pohjoismainen sopimus”
                                                               
                                                            
                                                
                                                      —
                                                   
                                                   
                                                      Lisätään alakohta seuraavasti:
                                                      
                                                                  ”c)
                                                               
                                                               
                                                                  sosiaaliturvasta 10 päivänä marraskuuta 2000 tehty Suomen tasavallan ja Luxemburgin suurherttuakunnan sopimus.”
                                                               
                                                            
                                                
                                    
                        
            
                  6.
               
               
                  Muutetaan liite VI seuraavasti:
                  
                              a)
                           
                           
                              Korvataan jakso ”E. VIRO” seuraavasti:
                              ”E. VIRO
                              Vanhempainetuutta laskettaessa katsotaan muissa jäsenvaltioissa kuin Virossa täyttyneiden työskentelykausien perustuvan määrään, joka vastaa niiden kanssa yhteen laskettavien, Virossa työskenneltyjen jaksojen aikana maksettua keskimääräistä sosiaaliveroa. Jos henkilö on viitevuotena työskennellyt pelkästään muissa jäsenvaltioissa, etuuden laskentaperusteena käytetään sitä keskimääräistä sosiaaliveroa, joka on maksettu Virossa viitevuoden ja äitiysloman välisenä aikana.”
                           
                        
                              b)
                           
                           
                              Korvataan jakson ”Q. ALANKOMAAT” 1 kohta seuraavasti:
                              
                                          ”1.
                                       
                                       
                                          Hoitovakuutus
                                          
                                                      a)
                                                   
                                                   
                                                      Kun kyse on oikeudesta luontoisetuuksiin Alankomaiden lainsäädännön mukaan, tarkoitetaan pantaessa tämän asetuksen III osaston 1 ja 4 luvun säännöksiä täytäntöön luontoisetuuksiin oikeutetuilla henkilöillä
                                                      
                                                                  i)
                                                               
                                                               
                                                                  henkilöitä, joilla on Zorgverzekeringswet-lain (hoitovakuutuslain) 2 artiklan mukaisesti velvollisuus ottaa vakuutus hoitovakuutuslaitoksesta
                                                               
                                                            ja
                                                      
                                                                  ii)
                                                               
                                                               
                                                                  sikäli kuin nämä eivät kuulu i alakohdan piiriin, henkilöitä, jotka asuvat toisessa jäsenvaltiossa ja joilla on asetuksen mukaisesti oikeus terveydenhoitoon asuinvaltiossaan Alankomaiden vastatessa kustannuksista.
                                                               
                                                            
                                                
                                                      b)
                                                   
                                                   
                                                      Edellä a alakohdan i alakohdassa tarkoitettujen henkilöiden on Zorgverzekeringswet-lain (hoitovakuutuslain) säännösten mukaisesti otettava vakuutus hoitovakuutuslaitoksesta, ja a alakohdan ii alakohdassa tarkoitettujen henkilöiden on rekisteröidyttävä College voor zorgverzekeringen -vakuutusvirastossa.
                                                   
                                                
                                                      c)
                                                   
                                                   
                                                      Edellä a alakohdassa tarkoitettuihin henkilöihin ja heidän perheenjäseniinsä sovelletaan Zorgverzekeringswet-lain (hoitovakuutuslain) ja Algemene wet bijzondere ziektekosten -lain (erityissairaanhoitokuluja koskevan yleisen lain) säännöksiä, jotka koskevat velvollisuutta suorittaa maksuja. Perheenjäsenten kohdalla maksut peritään siltä, johon oikeus terveydenhoitoon perustuu.
                                                   
                                                
                                                      d)
                                                   
                                                   
                                                      Zorgverzekeringswet-lain (hoitovakuutuslain) säännöksiä, jotka koskevat viivästynyttä vakuutuksen ottamista, sovelletaan soveltuvin osin, kun kyse on a alakohdan ii alakohdassa tarkoitettujen henkilöiden viivästyneestä rekisteröitymisestä College voor zorgverzekeringen -vakuutusvirastossa.
                                                   
                                                
                                                      e)
                                                   
                                                   
                                                      Jos Alankomaissa asuvalla tai siellä tilapäisesti oleskelevalla henkilöllä on toisen jäsenvaltion lainsäädäntöön perustuva oikeus luontoisetuuksiin, hänellä on oikeus vastaaviin luontoisetuuksiin kuin Alankomaissa vakuutetuilla on asuin- tai oleskelupaikan laitoksen tarjoaman turvan mukaisesti, ottaen huomioon Zorgverzekeringswet-lain (hoitovakuutuslain) 11 artiklan 1–3 momentti ja 19 artiklan 1 momentti, samoin kuin oikeus Algemene wet bijzondere ziektekosten -lain (erityissairaanhoitokuluja koskevan yleisen lain) mukaisiin luontoisetuuksiin.
                                                   
                                                
                                                      f)
                                                   
                                                   
                                                      Tämän asetuksen 27–34 artiklaa sovellettaessa pidetään seuraavia eläkkeitä niiden säännösten mukaan maksettavina eläkkeinä, jotka mainitaan Alankomaiden kuningaskunnan tämän asetuksen 5 artiklan mukaisesti antaman ilmoituksen b alakohdassa (työkyvyttömyys) ja c alakohdassa (vanhuus):
                                                      
                                                                  —
                                                               
                                                               
                                                                  eläkkeet, jotka on myönnetty virkamiesten ja heidän jälkeenjääneidensä eläkkeistä 6 päivänä tammikuuta 1966 annetun lain mukaisesti (Algemene burgerlijke pensioenwet) (Alankomaiden virkamieseläkelaki)
                                                               
                                                            
                                                                  —
                                                               
                                                               
                                                                  eläkkeet, jotka on myönnetty sotilashenkilöiden ja heidän jälkeenjääneidensä eläkkeistä 6 päivänä lokakuuta 1966 annetun lain mukaan (Algemene militaire pensioenwet) (sotilaseläkelaki)
                                                               
                                                            
                                                                  —
                                                               
                                                               
                                                                  eläkkeet, jotka on myönnetty Alankomaiden rautatieyhtiön (NV Nederlandse Spoorwegen) työntekijöiden ja heidän jälkeenjääneidensä eläkkeistä 15 päivänä helmikuuta 1967 annetun lain mukaan (Spoorwegpensioenwet) (rautatie-eläkelaki)
                                                               
                                                            
                                                                  —
                                                               
                                                               
                                                                  eläkkeet, jotka on myönnetty työskentelyedellytyksistä Alankomaiden rautatieyhtiössä annetun asetuksen mukaan (Reglement Dienstvoorwaarden Nederlandse Spoorwegen)
                                                               
                                                            
                                                                  —
                                                               
                                                               
                                                                  etuudet, jotka annetaan eläkkeelle siirtyneelle ennen 65 vuoden eläkeiän saavuttamista sellaisen eläkejärjestelmän mukaan, jossa tarkoituksena on antaa vanhuusavustusta entisille työntekijöille, tai varhaiseläkkeet, jotka annetaan 55 vuotta täyttäneille jäsenvaltion laatimien säännösten mukaisesti tai yhteisellä varhaiseläkkeistä tehdyllä sopimuksella
                                                               
                                                            
                                                                  —
                                                               
                                                               
                                                                  etuudet, jotka annetaan sotilashenkilöstöön kuuluville ja virkamiehille henkilöstön vähentämistä, työn luonteen vuoksi ikäsyistä tapahtuvaa irtisanomista ja varhaiseläkkeelle siirtymistä koskevan järjestelyn mukaisesti
                                                               
                                                            
                                                
                                                      g)
                                                   
                                                   
                                                      Sovellettaessa tämän asetuksen III osaston 1 ja 4 lukua on korvaushakemuksettomalta kaudelta maksettavaa palautusta, joka myönnetään Alankomaiden järjestelmän mukaan terveydenhoitopalvelujen vähäisen käytön perusteella, pidettävä sairauden perusteella myönnettävänä rahaetuutena.”
                                                   
                                                
                                    
                        
                              c)
                           
                           
                              Korvataan jaksossa ”W. SUOMI” 1 ja 2 kohta seuraavasti:
                              
                                          ”1.
                                       
                                       
                                          Sovellettaessa 46 artiklan 2 kohdan a alakohtaa Suomen työeläkelainsäädännön mukaisen tulevan ajan ansioiden laskemiseksi silloin, kun henkilö on työskennellyt osan Suomen lainsäädännön mukaista tarkasteluaikaa toisessa jäsenvaltiossa ja hänelle on täyttynyt siihen perustuvia eläkevakuutuskausia, tulevan ajan ansioiden on katsottava vastaavan summaa, jonka henkilö on ansainnut tarkasteluaikana Suomessa ja joka jaetaan Suomessa tarkasteluaikana täyttyneiden vakuutuskuukausien lukumäärällä.”
                                       
                                    Jakson 3, 4 ja 5 kohdasta tulee 2, 3 ja 4 kohta.
                           
                        
                              d)
                           
                           
                              Muutetaan jakso ”X. RUOTSI” seuraavasti:
                              
                                          i)
                                       
                                       
                                          Poistetaan 1 kohta.
                                       
                                    
                                          ii)
                                       
                                       
                                          Korvataan 2 kohta seuraavasti:
                                          
                                                      ”1.
                                                   
                                                   
                                                      Tämän asetuksen säännöksiä vakuutus- tai oleskelukausien yhteenlaskemisesta ei sovelleta Ruotsin lainsäädännön siirtymäsäännöksiin, jotka koskevat sellaisten vuonna 1937 tai aikaisemmin syntyneiden oikeutta takuueläkkeeseen, jotka ovat asuneet Ruotsissa tietyn ajan ennen eläkehakemuksen jättämistä (laki 2000:798).”
                                                   
                                                
                                    
                                          iii)
                                       
                                       
                                          Korvataan 3 kohta seuraavasti:
                                          
                                                      ”2.
                                                   
                                                   
                                                      Laskettaessa teoreettisia tuloja yleisen sosiaaliturvalain (Lag 1962:381 om allmän försäkring) 8 luvun mukaisia ansiosidonnaisia sairaus- ja aktivointikorvauksia varten sovelletaan seuraavia:
                                                      
                                                                  a)
                                                               
                                                               
                                                                  kun vakuutettu on viitekautena kuulunut työntekijänä tai itsenäisenä ammatinharjoittajana myös yhden tai useamman toisen jäsenvaltion lainsäädännön piiriin, kyseisissä jäsenvaltioissa saatujen tulojen katsotaan vastaavan vakuutetun Ruotsissa viitekautena saamia keskimääräisiä bruttotuloja siten, että Ruotsissa saadut tulot jaetaan niiden ansaintavuosien lukumäärällä
                                                               
                                                            
                                                                  b)
                                                               
                                                               
                                                                  kun lasketaan tämän asetuksen 40 § :n mukaisesti sellaisten henkilöiden etuuksia, jotka eivät ole vakuutettuja Ruotsissa, viitekausi määritetään edellä mainitun lain 8 luvun 2 ja 8 § :n mukaisesti ikään kuin kyseinen henkilö olisi vakuutettu Ruotsissa. Ellei asianomaisella henkilöllä ole kyseiseltä kaudelta ansiosidonnaisesta vanhuuseläkkeestä annetun lain (1998:674) mukaisia eläkettä kerryttäviä tuloja, viitekauden voidaan katsoa alkavan aikaisimmasta ajankohdasta, jolloin vakuutetulla oli tuloja ansiotoiminnasta Ruotsissa.”
                                                               
                                                            
                                                
                                    
                                          iv)
                                       
                                       
                                          Korvataan 4 kohta seuraavasti:
                                          
                                                      ”3.
                                                   
                                                   
                                                      
                                                                  a)
                                                               
                                                               
                                                                  Laskettaessa teoreettisia eläkevaroja ansiosidonnaista perhe-eläkettä varten (laki 2000:461) otetaan siinä tapauksessa, ettei Ruotsin lainsäädännön mukainen vaatimus eläkeoikeudesta vähintään kolmelta viidestä vakuutetun kuolemaa edeltävältä vuodelta (viiteaika) täyty, huomioon myös muissa jäsenvaltioissa täyttyneet vakuutuskaudet ikään kuin ne olisivat täyttyneet Ruotsissa. Muissa jäsenvaltioissa täyttyneiden vakuutuskausien katsotaan perustuvan Ruotsin keskimääräiseen eläkekarttumaan. Jos asianomaiselle on karttunut eläkettä Ruotsista vain yhden vuoden ajalta, kaikkien toisessa jäsenvaltiossa täyttyneiden vakuutuskausien katsotaan olevan määrältään samoja.
                                                               
                                                            
                                                                  b)
                                                               
                                                               
                                                                  Laskettaessa teoreettisia eläkepisteitä 1 päivän tammikuuta 2003 jälkeen sattuneeseen kuolemantapaukseen liittyvää leskeneläkettä varten on siinä tapauksessa, ettei Ruotsin lainsäädännön mukainen vaatimus eläkepisteistä vähintään kahdelta neljästä vakuutetun kuolemaa edeltävältä vuodelta (viiteaika) täyty mutta viitekautena on täyttynyt vakuutuskausia toisessa jäsenvaltiossa, pidettävä kyseisten vuosien perustana Ruotsissa vietettyä vuotta vastaavaa eläkepistemäärää.”